
PËR NJË NDRYSHIM DHE SHTESË NË VENDIMIN NR.1035, DATË 9.7.2008 TË KËSHILLIT TË MINISTRAVE “PËR CAKTIMIN E TARIFËS SË LICENCIMIT TË SUBJEKTEVE, NGA MINISTRIA E PUNËVE PUBLIKE, TRANSPORTIT DHE TELEKOMUNIKACIONIT, NË FUSHËN E PUNIMEVE TË NDËRTIMIT DHE TRANSPORTIT”

Në mbështetje të nenit 100 të Kushtetutës dhe të nenit 4 të ligjit nr.7581, datë 7.7.1992 “Për  çmimet dhe tarifat”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave


VENDOSI:

1. Në pikën 1 të vendimit nr.1035, datë 9.7.2008 të Këshillit të Ministrave, bëhet ndryshimi dhe shtesa e mëposhtme:
a) Nënndarja “A” ndryshohet, si më poshtë vijon:
“A. Në fushën e punimeve të ndërtimit:
i. Licencë profesionale për mbikëqyrje e kolaudim të punimeve të zbatimit në ndërtim.
ii. Licencë profesionale për ushtrimin e veprimtarisë në fushën e projektimit të veprave ndërtimore.”.
b) Në nënndarjen “B” shtohet një paragraf, me këtë përmbajtje:
“B. Certifikatë për transportin ndërkombëtar të udhëtarëve.”.
2. Ngarkohet Ministria e Punëve Publike, Transportit dhe Telekomunikacionit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

